《有客致木绵椅坐为山斋之用》
宋代·郑刚中

桃歇冬花蕉叶乾，寒到广东真是寒。
山斋竹椅冷如水，欲以荐坐无蒲团。
邻翁未必藉华罽，顾此流落心所怜。
临溪汲水下蓝碧，为染吉贝包木绵。
长针引线作方衲，软暖厚薄无一偏。
虽是凝尘少来客，瘦骨拄衣身独便。
领君此意觉漫甚，我亦虚坐其敢安。
家世穷愁岂今日，广文之老先无毡。

作者简介：郑刚中（1088年—1154年），字亨仲，婺州金华（今浙江金华）人。南宋抗金名臣。生于宋哲宗元祐三年，卒于高宗绍兴二十四年，年六十七岁。登绍兴进士甲科。累官四川宣抚副使，治蜀颇有方略，威震境内。初刚中尝为秦桧所荐；后桧怒其在蜀专擅，罢责桂阳军居住。再责濠州团练副使，复州安置；再徙封州卒。桧死，追谥忠愍。刚中著有北山集（一名腹笑编）三十卷，《四库总目》又有周易窥余、经史专音等，并传于世。